A kézikönyv segítségével felfedezted maffiavezéri erődet, pénzt szerezhettél,
és kiiktattad a problémás alakokat. Nem véletlenül alapmű, mégis akadt egy vezér,
aki nem törődött vele. Hadd meséljek valakiről, aki a saját feje után ment. A
neve: John Gotti.
John Gotti a feje tetejére állította a kézikönyvet. Itt nincs duma! Csak semmi
felvágás!
Kaotikus, hatéves uralma alatt a New York-i Gambino-család fejeként Gotti a
kézikönyv minden szabályát megszegte – letartóztatások és árulások sorát indítva
el, végül önmagát és bandáját is tönkretéve.
John Gotti kicsinálta a maffiát.
Aki úgy viselkedik, mint John, az nem élheti túl. Ilyen nincs.
Készen állsz a maffiavilág elrettentő példájára? A Dapper Don csak rád vár!
JOHN GOTTI – NE SZÁLLJ EL!
Fénykorában… John Gotti volt a világ legismertebb maffiózója.
Ha 5000 évig élsz, akkor se találsz még egy ilyet.
Ám a saját ötleteit részesítette előnyben a kézikönyv bölcsességével szemben, így
elszúrta a nagy lehetőségét, elveszítette társai tiszteletét, és börtönben halt meg.
Sokan felnéznek John Gottira - az öltözködésére, a viselkedésére -, de ők
nem maffiózók. Az a helyzet, hogy Gotti mindent tök bénán csinált.
Mielőtt átvennénk Gotti szerencsétlen döntéseit, emeljük meg a kalapunkat,
amiért egyáltalán hatalomra jutott. Lássuk, hogyan csinálta!
ELSŐ TÉNY: GOTTI KAMASZKÉNT KERÜLT A GAMBINO-CSALÁDBA
John Gotti gazfickó volt. Csak a szervezett bűnözés világában
érvényesülhetett, ezért azt csinálta, amihez értett és amivel pénzt kereshetett
– aztán megmászta a ranglétrát.
A Gambino-család vezetőit lenyűgözte az ifjú John Gotti. Sok pénzt hozott nekik.
Hírhedten erőszakos volt, és mindenki tudta, hogy imád dicsekedni. Komoly
karizmával rendelkezett, így alkalmas volt a vezetői posztra.
MÁSODIK TÉNY: GOTTI EGY ERŐS MENTORTÓL TANULT
Aniello Dellacroce, a Gambino-család alvezére lett Gotti mentora. Dellacroce az
utcáról érkezett, ezért Gotti felnézett rá. Dellacroce tanította meg, hogyan
legyen durva, ellentmondást nem tűrő alak. Itt nem a diplomácia az úr, csakis
a… kemény ököl.
HARMADIK TÉNY: GOTTI A CSÚCSIG LÖVÖLDÖZTE MAGÁT
A főnök, Carlo Gambino unokaöccsét 1973-ban elrabolták. A fő gyanúsított: az
ír-amerikai gengszter, Jimmy McBratney.
A Gambino-család tagjai úgy döntöttek, bosszút állnak az elkövetőkön. Gotti kapta
a feladatot, hogy végezzen Jimmy McBratney-vel.
Ezért Gotti elintézte, majd négy évre börtönbe került.
Amikor visszatért, magabiztosabb volt. Meggyilkolt valakit, így a maffia
befogadta.
Gotti a maffia sikeres, teljes jogú tagja lett, de vezérré akart válni, és ezirányú
terve az első perctől fogva eltérítette a kézikönyv útjától. Akármilyen szervezet
feje akarsz lenni, tisztelned kell a felépítését.
Ez különösen igaz az olasz maffiára, amit úgy hívnak, Cosa Nostrára.
A Cosa Nostra alapszabálya: semmi sem a tiéd, nem is az enyém, minden a miénk – a
családé.
És a családtagok, mind tudják, hol a helyük.
A Cosa Nostrában erős a hierarchia.
A piramis csúcsán a főnök áll; alatta van az alvezér; alatta pedig a consigliere,
Aki afféle tanácsadóként működik. Aztán jönnek a kapitányok, akik
középmenedzserek, ők irányítják a katonákat. Alul helyezkednek el a
végrehajtók, akik nem a csoport tagjai, de segítenek az üzleti ügyekben.
Ha mindenki elfogadja a helyét, a szervezet remekül fog működni.
Ám egy John Gotti-féle, hataloméhes utcai harcos nehezen olvad be a
rendszerbe.
A maga feje után ment. Új szabályokat akart hozni, másra oda se bagózott.
A ’80-as évek közepén Paul Castellano volt a Gambino-család feje. A csoportja a
banda fehérgalléros alegysége volt. Pénzügyi csalással, szakszervezeti
stiklikkel tettek szert bevételre – kevéssé erőszakos módszereket alkalmaztak.
Gotti és a főnök kapcsolatát nem csak ízlésbeli különbségek terhelték meg.
Castellano kihirdette: semmi drog! Aki droggal kereskedik, azt meg fogják ölni.
Egy hűséges kapitány a vezér minden óhaját teljesíti… ám Gotti nem volt
lojális.
Gotti testvére, Gene és jó barátja, Angelo Ruggiero heroin-ügyletbe
keveredett.
Nem egy bölcs döntés.
Gotti a megelőző csapás mellett döntött. Tudta, ha nem lép, megölik a testvérét és
a barátját, talán őt magát is.
Ostobaság egyedül szembeszállni a vezérrel, és a Cosa Nostra szabályai igen
szigorúak voltak. Az amerikai maffiában kifejezetten tilos a főnök engedélye
nélkül megölni a család bármely tagját. Egy másik család tagját sem ölheted meg a
vezéred és az ottani főnök áldása nélkül. Ha pedig a saját vezéred ellen küzdesz…
sok sikert! A Bizottság engedélye kell… ami a maffia igazgatótanácsa. A törvény
világos volt: Gottinak el kellett volna fogadtatnia a tervét, ő azonban másképp
döntött.
Azt mondta: „Nem érdekel, csináljuk!”
Tudta, hogy nem kapna engedélyt a tervre. A Bizottság tagjai mindig megvédik
egymást, ezért szövetséget kötöttünk, amit az Ökölnek kereszteltünk. Öten
álltunk össze, senki se mondott nemet. Jó időpontot választottunk.
Beköszöntött az ünnepi időszak a manhattani Midtownban.
John Gotti és Sammy Gravano a prédára vártak: John Castellanóra és helyettesére,
Tommy Bilottira.
Sammy fülese szerint a Gambino-vezérek 5 órakor találkoztak a Sparks
Steakhouse-ban.
Azt mondtam: „Tökéletes!”
Ismertük az éttermet. Tudtuk az időpontot. Jók voltak az esélyeink.
Közöltem Johnnal, hogy a górék késnek. Nem tudtam, hogy miért. Ebben a pillanatban…
alig másfél méterre tőlünk a kocsijuk megállt a lámpánál.
Mondtam Johnnak, hogy pont mellettünk vannak.
Szerencsére a célpontok másra figyeltek.
Gotti bérgyilkosai megkapták a jelzést:
Castellano közeledik.
Amint az autó a kapu elé ért, a gyilkosok végrehajtották Gotti parancsát.
És milyen csodás terv volt! Egyetlen civilnek sem esett baja. Több száz ember
látta, mi történt.
Nem tudták azonosítani az elkövetőket, csak annyit láttak, hogy lelőttek pár
kalapos-kabátos urat.
John Gotti hatalma napokon belül megerősödött: ő lett a Gambino-család új
vezére. Szóval… mi lehet a gond?
Tisztában volt vele, hogy… szabályt szegett. Ez kétségtelen.
A következmény nélküli mészárlás célponttá tette John Gottit.
Rögtön másnap megmutatta magát. „Én vagyok a király!”
A gyilkosság feltűnt a zsaruknak, és a csapat összes tagja veszélybe került.
Amikor felforrósodik a levegő, kedvenc kézikönyvünk segít lehűteni. Ám Gotti
figyelmen kívül hagyta. Nyilván.
STRATÉGIA: HÚZD MEG MAGAD!
A maffiavezéreknek csak árt a reflektorfény.
Az okos vezérek nem vágynak a hatóságok, a média és a tömeg figyelmére. Tudják, hogy
törvénytelen dolgokat tesznek, és az érdeklődés meghiúsíthatja a fő céljukat: a
pénzszerzést.
Lássunk néhány jó példát! A floridai vezér, ifjabb Santo Trafficante azért
kapta a „Csendes Hajnal” nevet, mert kerülte a nyilvánosságot, pedig akkora
játékos volt az Államokban és Kubában, hogy a CIA felkérte Fidel Castro
megölésére. A szicíliai Bernardo Provenzano majdnem 40 évig megúszta a
letartóztatást, mert kerülte a telefont és az elektronikus kommunikációt. Embereit
apró, összehajtott papírlapokon utasította, amiket pizzininek hívtak. A
genovai főnök, Vincent „The Chin” Gigante úgy terelte el a figyelmet, hogy 30 éven
át demenciát színlelt; fürdőköpenyben bóklászott Greenwich Village-ben, magában
motyogott, és parkolóórákkal diskurált.
A Castellano-gyikosság után Gottinak meg kellett volna húznia magát.
Tele lett vele a média – ekkor már azok is tudták, kicsoda John Gotti, akik nem
ismerték a new yorki éjszakából.
Ahelyett, hogy a kézikönyvre hallgatva eltűnt volna, Gotti épp az ellenkezőjét
tette.
John Gotti úgy vélte, meg kell mutatnia magát főnökként. Másképp kezdett
viselkedni – az öltözködése és a stílusa is megváltozott.
Gotti hírneve hónapokon belül tovább nőtt. Három nyilvános tárgyalásából az első egy
múltbeli konfliktusról szólt. Egy évvel a felemelkedése előtt, átlagos
Gambino-kapitányként Gotti kieresztette a gőzt a kedvenc bárjában, csakhogy valaki
megzavarta.
Egy hűtőszekrény-szerelő, Romual Piecyk beszorult az autójával, és dühbe gurult.
Nem tudta, kikkel van dolga, ezért azt követelte, álljanak arrébb.
Nemet mondtak…
…És gondoskodtak róla, hogy a hűtőszerelő okuljon az esetből.
Piecyk rögtön… a rendőrségre rohant.
Kicsinyes támadás volt, gyakorlatilag csak egy utcai bunyó.
Ám amikor Gotti később maffiavezér lett, és a hatóságok el akarták kapni, és
elővették Mr. Piecyk ügyét.
Nem kellett mást tennie, mint kinyitni az újságot, és láthatta: az ország legdurvább
és legerőszakosabb maffiacsaládjának vezetője ellen tett
panaszt.
Az ügyészek előásták az ügyet, az új főnök pedig gondoskodott róla, hogy Piecyk és a
családja szépen berezeljen.
Gotti nem adott parancsot a megölésére – igazából csak rá akart
ijeszteni.
Gotti és ügyvédei a zsúfolt tárgyalóteremben várták a kezdést… ám
Piecyk nem jelent meg. Előre betervezett műtétje volt, ami persze nem zárta le az
ügyet.
Amikor Piecyk végre a bíró elé állt, már semmire sem emlékezett.
Tudom, azt mondtam, Mr. Gotti és Mr. Colletta megtámadott és kirabolt, de már
nem biztos.
A bíró ejtette az ügyet, ami újabb szalagcímeket szült Gotti
megmeneküléséről.
Nem meglepő, hogy Gotti téves következtetést vont le az esetből.
Arra jutott, hogy a sztár-státusz sokat segíthet a céljai elérésében.
„Nézzétek meg! A kisujjamat sem mozdítottam. Nem emlékszik!”
Ám aki lángra lobbantja a kézikönyvet, nem sok jóra számíthat.
Ha kiállsz hencegni a világ elé, megszégyeníted a rendőrséget, és még
jobban rád szállnak.
De nincs baj: a kézikönyv segít helyes útra térni, ha használod a fejed, és nem
vagy felfuvalkodott. A történelem folyamán rengeteg hatalmas ember vesztét okozta a
túl nagyra nőtt egó.
Mind tudjuk: akivel elszalad a ló, előbb-utóbb biztosan hibázni fog…
…Mert idővel tévesen azt hiszi, hogy érinthetetlenné vált.
A ’80-as évek közepén John Gotti már túl közel repült a Naphoz, csakhogy nem tudott
róla.
John Gotti nárcisztikus egoista volt, aki fürdőzött a média és a nyilvánosság
figyelmében. Minél híresebb lett, annál többre vágyott.
Úgy hívják, a Dapper Don.
A Dapper Don.
Dapper Don, azaz John Gotti.
Nem tudjuk, ki ragasztotta rá ezt a nevet, de ha bejelentkezik hozzá, százezer
dolláros jutalmat kapott volna. John imádta az efféle elnevezéseket.
Elképesztően büszke volt rájuk.
Rendszeresen vágatta a haját; egy borbély gyakran járt a klubjába. Miközben
dolgozott, remegett a keze.
Igazán remek ízlése van, és mindig… tökéletes frizurát akar.
Imádott a kamerák előtt állni, sztárként viselkedett, és őszintén élvezte
a hírnevet.
Ám Gottit hamar bajba sodorta a féktelen egója.
Gotti a queensi Bergin Hunt and Fish Clubból a Ravenite-ba költöztette a
főhadiszállását. Ez volt a Gambino-család hagyományos bázisa a
manhattani Little Italy városrészben.
Jelentős szintlépés volt. Ez már Manhattan! Gotti kinőtte Queenst,
nagyvárosi alak lett.
Rendszeresen találkozott az üzletfeleivel. Az FBI állandóan fotókat készített róla.
Jót tesz ez? Nem tesz jót.
Reflektorfénybe tolta a maffia titkos testvériségét.
Vajon hogyan reagáltak a nagy maffiacsaládok fejei?
Döbbenten figyelték, ahogy Gotti világsztárt faragott magából, és ezáltal
túlzott figyelmet irányított a családra.
Úgy döntöttek, hogy reagálnak, méghozzá a tengerentúli társaiktól kölcsönzött
módszerrel.
A Bizottság szicíliai maffiózókat bízott meg Gotti kiiktatásával.
Ma autóbomba robbant, de nem a Közel-Keleten, hanem Brooklyn csendes
negyedében.
Ám a terv csődöt mondott.
Azok a szicíliaiak elszúrták.
Meghalt az 58 éves Frank DeCicco, aki állítólag John Gotti egyik embere volt.
Rossz kocsiba tették a bombát.
Ha nincs az apró technikai malőr, Gotti belehalt volna a hencegésébe. Te… talán
nem úsznád meg. Ám Gotti szerencseszériája is a végéhez közeledett.
Ha ügyes maffiavezér vagy, a börtön csupán átmeneti kellemetlenség. Csakhogy
ehhez jobban kell figyelni a kézikönyvre, mint Gotti tette.
STRATÉGIA: MARADJ KAPCSOLATBAN!
Élete egy pontján minden maffiavezér kipróbálja… a távmunkát.
Ebben a szakmában szinte elkerülhetetlen a dutyi, mert egy idő után lekapcsolnak
valamiért.
Igyekezz kihasználni a rács mögött töltött időt!
Ha egy főnök börtönbe kerül, rendszerint tovább irányítja a szervezetét az
árnyékból – de nehéz megőrizni a bevételt és a kontrollt, amikor elveszíted
a személyes szabadságodat.
Az alábbi rabok profin csinálták.
Amíg börtönben ült, Pablo Escobar minden munkafolyamatot tovább irányított. Amikor
megtudta, hogy lehallgatják a telefonbeszélgetéseit, postagalambokat
kezdett használni. 26-szoros életfogytiglanja alatt Salvatore Riina
elrendelte egy 13 éves kisfiú elrablását, nehogy az apja kifecsegje a
maffia titkait. Amikor a terv elbukott, megölette és savba dobatta a gyermeket.
Hogy fenntartsa a hatalmát, a Sinaloa-kartell vezére, Joaquin „El Chapo”
Guzman fizetni kezdett a börtönben dolgozóknak. A barátságos őrök pénzt,
prostituáltakat, Viagrát és korabeli filmeket csempésztek be a cellájába.
A Piecyk-támadás már a múlt zenéje volt, de John Gotti a második tárgyalását várta
a börtönben. Ezúttal zsarolással vádolták.
Az úgynevezett RICO a legkeményebb törvénycsomag. Zsarolást és korrupt
gazdálkodást jelent, és mindenre kiterjed. Nehéz védekezni ellene.
Csak egy lúzer keres kifogásokat. Vezetned kell a céget, ahhoz pedig komoly,
erőteljes döntések kellenek.
A maffiózok nem a becsület bajnokai. Mindenkinek megvan a maga célja. Aki közel
kerül a góréhoz, mindenfélét elintézhet. És ez nagy gond.
A börtönben rekedt Gotti egy maréknyi emberére támaszkodott. Legmegbízhatóbb
küldöttje, Angelo „Háp Háp” Ruggiero kacsa-szerű járásáról és nagy szájáról
lett híres. Angelo rémes hírt hozott Gottinak: egy másik capo, Robert „DiB”
DiBernardo – az alvilág legnagyobb pornókirálya – kritizálta a nagyvezért.
Csak az beszél így a vezérről, akinek elment az esze. A főnök rendelkezik az
életünkről – ő dönti el, ki él, ki hal.
Gotti eleget hallott. DiB megérdemelte a halált.
Otthon „Háp Háp” Sammy Gravanóra bízta a munkát.
Sammy meghívta DiB-t az irodájába, hogy átbeszéljék az építkezéseket. Amikor DiB
odaért, Sammy egy csésze kávét kért neki az egyik emberétől. Ez volt a jel. A
pornókirály sorsát megpecsételte egy… „korai agyömlés”.
Az efféle ügyeket többnyire diszkréten kezelték… de ezt nem.
Hiba volt végezni vele. DiB rendes pasi volt. Jó sok pénzt keresett, fényűzően
élt, és mindenki szerette. Miért kellett meghalnia? Mit követett el?
Sammy Gravano később rálelt a válaszra.
Angelo… csak kitalálta, hogy DiB beszólt Gottinak, mivel 250 ezer dollárt
kért kölcsön DiB-től. A halálával az adósság semmivé lett.
DiB sosem kritizálta Gottit.
Nagyon megviselt, hogy végeztünk vele. Jó barát volt.
Ez egy veszélyes közeg. Az efféle ügyek széthúzáshoz és bizalmatlansághoz
vezetnek. Az embereid kételkednek benned, féltik az irhájukat. Azt kérdezik: ki lesz
a következő?
Ez történik, ha szem elől téveszted a célt: gyilkosok serege vonja kétségbe a
hatalmadat. Ám Gotti legfőbb hibája csak ezután következett: negligálta a kézikönyv
legfontosabb tanácsát.
STRATÉGIA: TARTSD A SZÁD!
Az amerikai maffiában él a hallgatás törvénye – nem beszélhetsz a
gyilkosságokról, nem fecseghetsz telefonon, sem a saját lakásodban vagy a
kocsidban. A lényeg, hogy tartsd a szád.
A maffia ezt úgy nevezi: Omerta.
Aki leteszi az Omerta-esküt, nem ismerheti be a bűntetteit, és sosem árulhatja el a
társait – ez az eskü.
Mondom, semmit sem tudok!
Ha egy maffiózó megszegi az Omertát, az olyan, mintha elárulná a családját.
Mindent, ami fontos a számára.
Csakhogy John Gotti soha életében nem volt képes befogni a száját – még a
bírósági tárgyalása során sem.
Másnap, amikor a terembe lépett, arrogáns volt, mosolygott, integetett. Tudta, hogy
nem fogják lecsukni.
Fogadásokat indított. „3 az 1-hez, hogy megúszom az egészet.” Tudta, hogy
megkenjük az esküdteket.
Nos, nem tévedett.
Az ország leghatalmasabb maffiavezérét ma felmentették a zsarolás és a konspiráció
vádjai alól.
A Teflon Don hírneve minden felmentéssel egyre nőtt.
Különféle embereket hívott a tárgyalásaira. Filmsztárokat is.
Ez bekerült a hírekbe, és legitimálta őt.
A közvélemény a kormány ellen fordult, mondván, Gotti csak egy ártatlan
vízvezeték-szerelő, akire pikkelnek a népszerűsége miatt.
A kormány dühös volt rá… mert nyerésre állt. A vérbosszú az vérbosszú! Mindegy,
mi a háttere. Lehet jó alapja, de lehet rossz is – végső soron elkapnak érte.
Úgy tűnik, ideje csendben visszavonulni – de John Gotti sosem volt képes erre, igaz?
Gotti a Gambino-család tagjai és vezetői előtt nyiltan beszélt a bűntetteikről.
Felvázolta a Cosa Nostra szerkezetét, gyilkosságokról és általa látott
verésekről mesélt.
Az FBI bepoloskázta a lakást, ahol Gotti találkozókat tartott. Ő azt hitte,
biztonságban van, de tévedett.
Ha rendesen belegondolt volna, biztos eszébe jut: „Óriásit kockáztatok. Nem csak
magamat, de a családomat is veszélybe sodrom.”
Amint felbukkan valaki, aki nem ért egyet velünk, azt kinyírjuk. Csak szóltok
a főnöknek, ő meg elintézi. Azt mondom a rohadéknak: „Most le fogom vágni a
fejedet!”
A lehallgatások és egyéb megfigyelések révén az FBI és a
szövetségiek elég bizonyítékot gyűjtöttek John Gotti, Sammy, a „Bika” és
Frank LoCascio, a consigliere ellen. Már csak el kellett kapniuk őket. 1990.
December 11-én az ügynökök kiszúrták Gottit, Gravanót és más Gambino-katonákat
egy megbeszélésen, a Ravenite-ban.
Harcra készülve törtek be, ám igen szívélyes fogadtatásban részesültek. Gotti
nem izgult… elvégre ő volt a Teflon Don. Miután felhörpintett egy kellemes italt,
Gotti távozott. Azt hitte, hamarosan visszatérhet… de egy ügynök megsúgta neki:
„Nem kellett volna annyit dumálni a nő lakásán.”
Akkor döbbenhetett rá, hogy nagy pácban van. Már tudta, hogy az egészet elcseszte.
Nem kicsit.
Mivel megszegte a maffia legfőbb törvényét, Gotti fecsegése újabb karmikus
fordulatot hozott.
John Gotti a felvételeken kritizálta Gravanót. Attól tartott, a segédje túl sok
hatalmat akar magának; úgy vélte, több erő összpontosul a kezében, mint amennyi
megengedhető volna.
Gravano egyszerű spiclinek tartotta Gottit. Konkrétan nem köpte be, de aki
hallgatta, könnyen úgy érezhette.
Nem mondom, hogy John Gotti spicli, de ez spicli-húzás volt. Összetörte a szívemet.
Elválaszthatatlanok voltunk. Háborúba mentünk, átvettük az uralmat. Sokan
meghaltak. Gyilkoltam érted, bármit megtettem a kedvedért! Azt mondtam: „Kapja
be a maffia, és John Gotti is.” Felkerestem a kormányt, és átálltam. Többé
nem kötődtem hozzá vagy a maffiához. A bajtársiasság véget ért. Megszakadt.
Örökre.
Sammy vallomásának hála… John Gotti megfizetett az önfejűségért és a kézikönyv
negligálásáért.
A rendőrség sikert ért el: elkapták Amerika leghíresebb maffiafőnökét Al
Capone óta. Gyilkossággal, szerencsejátékkal és zsarolással vádolják
az extravagáns John Gottit.
Így Gotti végül megkapta a figyelmet, amire vágyott.
Ő volt a legjobb arc!
-És a sok ember, akit megölt? -Ugyan már!
Szerintem John Gotti a kormány iránti ellenszenv jelképe lett. Mindenki utálja a
hivatal packázásait, és John Gotti szembeszállt a nagyurakkal.
Ám a Dapper Don élete dicstelen véget ért: csupán hat évig uralkodott, és magányosan
halt meg, nyelőcsőrákban.
Gotti végülis elrettentő példa a maffia világában.
Ha híres akarsz lenni, menj el színésznek vagy valami ilyesminek, de ne
légy maffiavezér!
Most, hogy láthattad, hogyan nem építhetsz időtálló bűnbandát, térjünk
vissza a helyes útra! A következő fejezet bizonyítja: a feltétlen fegyelem
és a helyes célok hosszú távon is megőrzik a hatalmadat és szabadságodat.
Senki nem alkalmazta olyan kreatívan ezt a módszert, mint Boston legendás vezére,
Whitey Bulger, aki mindig kínosan ügyelt a részletekre, majd egy döbbenetes trükkel
eltűnt a világ elől.